Mar 03,2018
'మీ' స్మార్ట్‌టీవీ రూ.13,000!
ముంబయి: భారత్‌లోని టీవీ మార్కెట్‌పై కన్నేసిన ప్రముఖ ఎలక్ట్రానిక్స్‌ సంస్థ షియోమి మధ్య తరగతి ప్రజలను లక్ష్యంగా చేసుకొని మిడ్‌ రేంజ్‌ టీవీలను మార్కెట్లోకి తీసుకు రానున్నట్టుగా సమాచారం. ఇందులో భాగంగా రూ.15 వేల కంటే తక్కువ ధరలోనే 32 అంగుళాల టీవీని మార్కెట్లోకి విడుదల చేయనున్నట్టుగా తెలుస్తోంది. హైడెఫినేషన్‌ (హెచ్‌డీ) క్వాలీటీతో రూ.12,999లకే 32 అంగుళాల స్మార్ట్‌ టీవీని సంస్థ మార్కెట్లోకి తేనుందని ప్రముఖ టెక్నాలజీ వార్తా సంస్థ ఐగ్యాన్‌ ప్రచురించింది. ఇందులో 1 జీబీ ర్యామ్‌తో పాటు 4జీబీ ఇంటర్నల్‌ మెమెరీ సౌలభ్యం ఉండనున్నట్టుగా తెలిపింది. దీనికి తోడు రూ.21,999 లకే 43 అంగుళాల ఫుల్‌ హెచ్‌డీ టీవీని అందించే అవకాశం ఉందని పేర్కొంది. ఇందులో 2 జీబీ ర్యామ్‌, 8జీబీ ఇంటర్నల్‌ మెమోరీ అందుబాటులో ఉంటాయని ఐగ్యాన్‌ తెలిపింది. అత్యాధునిక బ్లూటూత్‌ వెర్షన్‌, వైఫై సౌకర్యాలు ఈ టీవీకి అదనపు హంగుళుగా నిలువనున్నాయి. ఎంఐ 4ఏ సిరీస్‌లో వీటిని లాంచ్‌ చేసే అవకాశం ఉంది. మార్చి 7న వీటిని అధికారికంగా లాంచ్‌ చేయనున్నట్లు సంస్థ తన అధికారిక యాప్‌లో ప్రకటించింది.
మీ స్నేహితులకు రికమెండ్ చెయ్యండి